《系裙腰 仿刘叔体》
明代·叶纨纨

窗耳半掩簟儿清。庭儿静，袖儿轻。春儿老去伤情。

景儿明，愁懒把，步儿行。

黛儿蹙蹙髻儿倾。栏儿倚，闷盈盈。萋萋绿草儿，迷断归程。

叹声声，只赢得、病儿成。

作者简介：（1586—1608）明苏州府吴江人，字昭齐。叶绍袁长女，叶小鸾姐。三岁能诵《长恨歌》，十三能诗，书法遒劲有晋人风。嫁袁氏，郁郁不得志。小鸾将嫁而卒，纨纨哭之过哀，发病死。有《愁言集》。